《中条山》
宋代·王禹偁

崛起巨河边，奔腾欲上天。
远临沧海尽，高与太行连。
大块横为脊，它山立似拳。
土膏经舜耒，石险任秦鞭。
洞黑狂吹雨，峰青冷罩烟。
店荒坛道绝，寺古柏梯悬。
崦漏微茫雪，岩垂淅沥泉。
迸根通砥柱，斜径入闲田。
北笑恒藏宝，西轻华耸莲。
三门遥托迹，五老迥差肩。
落实樵夫拾，灵苗本草传。
柱空擎雁塔，倒影蓋渔船。
绘画终无手，封崇必有年。
盐池浮翠霭，董泽媚漪涟。
阴壑乖龙蛰，枯杉冻虺穿。
图经标数郡，神异产群贤。
呼寿嵩何谄，升中泰岂专。
斯文如已矣，此地可终焉。
暂看犹销病，频登合得仙。
许昌休自负，吾什亦铭镌。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。